CELEX: 32005D0748
Language: lt
Date: 1130112000000
Title: 2005/748/EB: 2005 m. spalio 24 d. Komisijos sprendimas, iš dalies keičiantis Sprendimą 2002/300/EB dėl zonų, neįtrauktų į patvirtintų zonų Bonamia ostreae ir (arba) Marteilia refringens atžvilgiu, sąrašą (pranešta dokumentu Nr. C(2005) 4081)   (Tekstas svarbus EEE)

25.10.2005   
            
            
               LT
            
            
               Europos Sąjungos oficialusis leidinys
            
            
               L 280/20
            
         KOMISIJOS SPRENDIMAS
   2005 m. spalio 24 d.
   iš dalies keičiantis Sprendimą 2002/300/EB dėl zonų, neįtrauktų į patvirtintų zonų Bonamia ostreae ir (arba) Marteilia refringens atžvilgiu, sąrašą
   (pranešta dokumentu Nr. C(2005) 4081)
   (Tekstas svarbus EEE)
   (2005/748/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 5 straipsnį,
   kadangi:
   
               (1)
            
            
               2002 m. balandžio 18 d. Komisijos sprendime 2002/300/EB, nustatančiame zonų, patvirtintų Bonamia ostreae ir (arba) Marteilia refringens atžvilgiu, sąrašą (2), Bendrijoje nustatomos zonos, kurių nepaveikė moliuskų ligos Bonamia ostreae ir (arba) Marteilia refringens.
               
            
         
               (2)
            
            
               Airija ir Jungtinė Karalystė 2005 m. birželio mėnesio raštais pranešė Komisijai, kad Loch Foile, bendroje Airijos ir Šiaures Airijos pasienio pakrančių vandens teritorijoje, buvo užfiksuotas Bonamia ostreae ligos atvejis. Anksčiau ši teritorija buvo laikoma neapimta Bonamia ostreae ligos, tačiau dabar jau nebegali būti laikoma jos neapimta.
            
         
               (3)
            
            
               Be to, Airija pateikė prašymą dėl Sprendimu 2002/300/EB Airijoje patvirtintų zonų Bonamia ostreae atžvilgiu sąrašo pakeitimo tam, kad būtų patikslintos tos ligos apimtos teritorijos geografinės ribos. Atitinkamai, teritorijos „Logmore, Belmulle“ pavadinimą reikėtų pakeisti pavadinimu „Lochmoras, Blaksodo įlanka“.
            
         
               (4)
            
            
               Sprendimą 2002/300/EB reikėtų atitinkamai iš dalies pakeisti.
            
         
               (5)
            
            
               Šiame Sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2002/300/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. spalio 24 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 103, 2002 4 19, p. 24. Sprendimas su paskutiniais pakeitimais, padarytais Sprendimu 2005/104/EB (OL L 33, 2005 2 5, p. 71).
   
      PRIEDAS
      
         
            „PRIEDAS
            ZONOS, PATVIRTINTOS NEAPIMTOMIS VIENOS ARBA DAUGIAU B. OSTREAE IR M. REFRINGENS MOLIUSKŲ LIGŲ
            1.A.   Zonos Airijoje, patvirtintos atsižvelgiant į B. Ostreae igą
            
                        —
                     
                     
                        Visa Airijos kranto linija, išskyrus šiuos septynis rajonus:
                        
                                    —
                                 
                                 
                                    Korko uostas,
                                 
                              
                                    —
                                 
                                 
                                    Golvėjaus įlanka,
                                 
                              
                                    —
                                 
                                 
                                    Balinakilo uostas,
                                 
                              
                                    —
                                 
                                 
                                    Kliu įlanka,
                                 
                              
                                    —
                                 
                                 
                                    Akilo sąsiauris,
                                 
                              
                                    —
                                 
                                 
                                    Lochmoras, Blaksodo įlanka,
                                 
                              
                                    —
                                 
                                 
                                    Loch Foilas.
                                 
                              
                  1.B.   Zonos Airijoje, patvirtintos atsižvelgiant į M. Refringens ligą
            
                        —
                     
                     
                        Visa Airijos kranto linija.
                     
                  2.A.   Jungtinės Karalystės, Lamanšo sąsiaurio salų ir Meno salų zonos, patvirtintos atsižvelgiant į B. Ostreae ligą
            
                        —
                     
                     
                        Visa Jungtinės Karalystės kranto linija, išskyrus šiuos tris rajonus:
                        
                                    —
                                 
                                 
                                    pietinė Kornvalio pakrantė nuo Lizardo iki Start Pointo,
                                 
                              
                                    —
                                 
                                 
                                    teritorija apie Solento žiotis nuo Portland Bilo iki Selsi Bilo,
                                 
                              
                                    —
                                 
                                 
                                    teritorija palei pakrantę Esekse, nuo Šouburnesio iki Landgvard pointo.
                                 
                              
                  
                        —
                     
                     
                        Visa Šiaurės Airijos kranto linija, išskyrus šiuos rajonus:
                        
                                    —
                                 
                                 
                                    Loch Foilas.
                                 
                              
                  
                        —
                     
                     
                        Visa Gernsio ir Hermo pakrantė,
                     
                  
                        —
                     
                     
                        Džersio valstijų zona: šią zoną sudaro potvynio ir atoslūgio ir artimiausia kranto teritorija tarp pagrindinės aukščiausio vandens pakilimo žymės Džersio saloje ir menamos linijos, nubrėžtos per tris jūrmyles nuo pagrindinės žemiausio atoslūgio taško žymės Džersio saloje. Ši zona yra Normandijos – Bretonės įlankoje, pietinėje anglų Lamanšo pusėje.
                     
                  
                        —
                     
                     
                        Visa Meno salos pakrantė.
                     
                  2.B.   Jungtinės Karalystės, Lamanšo sąsiaurio salų ir Meno salų zonos, patvirtintos atsižvelgiant į M. Refringens ligą
            
                        —
                     
                     
                        Visa Jungtinės Karalystės pakrantė,
                     
                  
                        —
                     
                     
                        Visa Šiaurės Airijos pakrantė,
                     
                  
                        —
                     
                     
                        Visa Gernsio ir Hermo pakrantė,
                     
                  
                        —
                     
                     
                        Džersio valstijų zona: šią zoną sudaro potvynio ir atoslūgio ir artimiausia kranto teritorija tarp pagrindinės aukščiausio vandens pakilimo žymės Džersio saloje ir menamos linijos, nubrėžtos per tris jūrmyles nuo pagrindinės žemiausio atoslūgio taško žymės Džersio saloje. Ši zona yra Normandijos – Bretonės įlankoje, pietinėje anglų Lamanšo pusėje,
                     
                  
                        —
                     
                     
                        Visa Meno salos pakrantė.
                     
                  3.   Danijos zonos, patvirtintos atsižvelgiant į B. Ostreae ir M. Refringens ligas
            
                        —
                     
                     
                        Limfiordenas nuo Tiuboriono vakaruose iki Halso rytuose.“.